作者:呂岩
標題:沁園春
內容:七返還丹，在人先須，煉已待時。正一陽初動，中宵漏永，溫溫鉛鼎，光透簾幃。造化爭馳，虎龍交合，進火工夫猶鬥危。曲江上，看月華瑩靜，有個烏飛。當時。自飲刀圭。又誰信無中養就兒。辨水源清濁，木金間隔，不因師指，此事難知。道要玄微，天機深遠，下手速修猶太遲。蓬萊路，仗三千行滿，動步雲歸。